### Beslutninger

Byrådet kunne ikke tiltræde forslaget i byrådets møde den 20. december 2023.

Forslaget blev henvist til at indgå i Ligestilling- og [adresse] kommende indsatser som behandles i byrådet i januar 2024.

###

BESLUTNINGSFORSLAG FRA [adresse]

Motivation

Som en del af den demokratiske samtale ønsker Radikale Venstre, at [adresse] øger borgerens mulighed for at forstå de beslutninger, der træffes af byrådet. Forståelse er en vigtig forudsætning for tilliden til de demokratiske institutioner, og ved at arbejde med forståelsen af byrådsindstillinger er det Radikale Venstres ønske at styrke tilliden mellem borgere i [adresse] og de politiske beslutninger, der bliver truffet. Derfor skal indstillingerne fra kommunens forvaltninger gøres forståelige for borgerne i [adresse].

Det er blevet undersøgt og konstateret, at det faktisk gør en forskel, når offentlige instanser gør en indsats for at kommunikere i øjenhøjde og på bølgelængde med borgerne.

”Det er lettere at deltage i det, der sker omkring os, når vi forstår, hvad der bliver sagt og skrevet”.

[adresse] har det ærinde at styrke den demokratiske samtale og formidlingen af kommunalpolitik, herunder beslutninger, der vedrører borgerne i deres nære miljøer, og derfor er dette et væsentligt tiltag, og derfor en naturlig viderebringelse af vores kommunes arbejde med den demokratiske samtale.

Derfor indstilles der til:

1) At der igangsættes en servicetjek af alle sagsfremstillinger i forbindelse med udarbejdelse af notater, byrådsindstillinger og bilag, således det bliver nemt for borgerne at forstå det.

2) At der nedsættes en arbejdsgruppe bestående af politikere og embedspersoner til at komme med anbefalinger til hvordan vi kan gøre sagsfremstillinger let forståelige for borgerne.

3) At anbefalingerne skal forelægges for byrådet senest ved udgangen af 2025. Arbejdsgruppen skal komme med en midtvejsstatus til byrådet efteråret 2024.